cyanic-selkie/wikianc huggingface dataset:
Рајнска област
Пруско влијание
Прусија првпат стапнала во Рајнската област во 1609 со окупацијата на војводството Клеве и околу еден век подоцна Горен Гелдерн и Мерс исто така станале пруски. Со Базелскиот мир во 1795 целата територијата на левиот брег на Рајна била предадена на Франција и во 1806 рајнските принцови се приклучиле кон Конфедерацијата Рајна. Виенскиот конгрес ги доделил сите долнорајнски окрузи на Прусија, која ги осавиле во непречено владение на либералните институции, кои биле навикнати под републиканско владеење од Французите.
Во 1920, Сар бил одделен од Рајнската покраина и администриран од страна на Друштвото на народите до референдумот во 1935, кога регионот беше вратен на Германскиот Рајх. Во исто време, во 1920, окрузите Ојпен и Малмеди биле вратени на Белгија (види Германска заедница во Белгија).
По 1946
Во 1946, Рајнската област била поделена во новоформираните сојузни покраини Хесен, Северна Рајна-Вестфалија и Рајнска област-Пфалц. Северна Рајна-Вестфалија е една од водечките германски индустриски површини, кои содржат значителни минерални резерви, (јаглен, олово, лигнит, магнезиум, нафта и ураниум) и воден транспорт. Во Рајнска област-Пфалц, земјоделството е поважно, вклучувајќи ги и лозовите насади во Ар, Мителрајн и Мозел.
Oidoxie
Oidoxie e германска RAC група, основана во месец октомври 1995 година во Дортмунд.
Баит Веган
Баит Веган (хебрејски :בית וגן) е населба која се наоѓа во југозападен Ерусалим, Израел. Во оваа населба живеат претежно евреи. Источно од Баит Веган се наоѓа херцелската гора и населбата Кирјат Хајовел и Гиват Мордекај. Во оваа населба се наоѓа и Шареј Ѕедак, медицински центар.
Куќа на ул. „Крсте Мисирков“ бр. 45 (Штип)
'''Куќа на ул. „Крсте Мисирков“ бр. 45''' ― староградска куќа во Ново Село, Штип, Македонија. Куќата е заведена како Културно наследство на Македонија.
Колудеј
Колудеј (Λουδίας, Лудијас, Karaazmak, Караазмак ) — река во Егејска Македонија, денес во Грција. Должината ѝ е 35 километра.
Течение
Реката извира од планината Пајак. Минува низ градот Пазар (Ениџе Вардар), Солунското Поле и се влева со заедничката делта со Вардар и Бистрица во Солунскиот Залив. Во минатото, на Колудеј се наоѓало денес пресушеното Ениџевардарско Езеро. Во долното течение, реката образува граница меѓу општините Делта од североисток и Гида од југозапад.
Историја
Името Колудеј е замането со древното име „Лудија“ по потпаѓањето на Егејска Македонија под грчка власт во во 1913 г. согласно нивната политика за присвојување на древната македонска историја. Според Херодот, во антиката Лудија ја делела македонската област Ематија од грчка Беотија, а според Скилакс, таа е притока на друга река.
Космос-1349
Космос-1349 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,9 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1013 км, а најмалото на 967.
Non piangere, Liù
„Non piangere, Liù“ (се изговара: Нон пјанџере, Лиу; во превод: „Не плачи, Лиу“) ― арија испеана од Калаф, „Непознатиот принц“, во дело една од италијанската опера „Турандот“ од Џакомо Пучини. Текстот го напишале Џузепе Адами и Ренато Симони. Сцената се одвива пред ѕидините на царската палата. Во претходната арија („Signore, ascolta!“; во превод: „Господару, слушај!“), Лиу го моли Калаф да не си го ризикува животот играјќи смртоносна игра за да се омажи за принцезата Турандот, а Калаф ѝ одговара нежно, барајќи од неа да не плаче.
Либрето
<poem lang="it" style="float:left;">Non piangere, Liù se in un lontano giorno io t'ho sorriso per quel sorriso, dolce mia fanciulla m'ascolta il tuo signore sarà, domani, forse, solo al mondo Non lo lasciare... portalo via con te Dell'esilio, addolcisci a lui le strade Questo...questo, o mia povera Liù, al tuo piccolo cuore che non cade chiede colui che non sorride più! <poem style="margin-left:2em; float:left;">Не плачи, Лиу, Ако пред некој ден ти се насмевнав; За таа насмевка, Мојата слатка девојка, Слушај ме: Вашиот господар ќе биде утре, можеби, оставен сам на светот. Не го оставајте зад себе... земете го со вас; На егзилот, Олесни му ги за него патеките. Ова... ова, о моја кутра Лиу, на твоето скромно срце што не се онесвестува прашува тој кој повеќе не се смее!
ТЕЦ „Неготино“
Капацитет
Централата со нејзината моќност од 195 мегавати, дневно може да преработи 1.200 тони мазут и од него за 24 часа да произведе 4.680 мегават-часови електрична енергија, со што може да се задоволат дури 20% од македонската потрошувачка на електрична енергија.
Главно, капацитетот и самото производство останува минимално во текот на годината, бидејќи цената на мазутот е висока и поради произведената цена од оваа централа би била нерентабилна. Најчесто, дури и самиот увоз на електрична енергија е поевтин извор за снабдување со струја отколку користењето на оваа централа.
Трошоци за одржување
Самата централа работи само по потреба, односно само во исклучителни ситуации, најмногу поради нејзиното гориво и скапата произведена цена на чинење на еден киловат час електрична енергија. Но, и покрај тоа, централата вработува повеќе од 200 лица и за неа дневно се двојат 10.692 евра, односно годишно околу 2,8 милиони евра.
Планови
Уште од нејзиното пуштање со работа во 1978 година, постоеле размислувања централата да се пренамени и да биде сменето нејзиното гориво, од мазут на гас. Идејата се засилила по последните десетина години. Со отпочнување на изградбата на гасоводот од Клечевце до Неготино, планот за пренамена на централата да работи на гас, станува остварлив.
1169
1169 (Римски бројки) — година според општоприфатениот календар. Тоа била 1169 година од новата ера, 169. од вториот милениум, 69. од XII век и последна од 1160-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6677 и 6678 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5919 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4929 и 4930 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1922.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1169 година се протега во 3805 и 3806, додека според второто гледиште, годината трае во текот на 3865 и 3866 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1712. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 564 и 565 исламска година.
Папа Григориј I
Григориј I или '''св. Григориј Велики, наречен Григориј Двоеслов' (латински Gregorius PP. I'', (о. 540 - 12 март 604) — римски папа од 3 септември 590 до 12 март 604. Се смета за творец на Литургијата на претходноосветените дарови во православието.
Животопис
Григориј бил син на сенаторот Гордијан, а потоа и самиот бил сенатор и началник на Рим, но по смртта на татко му, тој се посветил на духовен живот. Од своето големо богатство изградил шест манастири во Сицилија, а седмиот во Рим, во чест на апостолот Андреја, а токму во тој манастир станал монах. Подоцна, по смртта на папата Пелагиј, Григориј бил избран за папа. Тој сакал да побегне од таа чест и се криел по зафрлени места во горите, но оние кои го барале успеал да го најдат така што, по божјата волја, на местото каде што се криел Григориј се појавил огнен столб до небото. Григориј бил многу милосрден и сите приходи ги трошел за обезбедување засолниште за бедните. Додека ги пишувал своите дела, неговиот архиѓакон Петар гледал како над неговата глава лета гулаб.
Поради неговите црковни заслуги, веќе во доцниот 9 век, Григориј I почнале да го нарекуваат Григориј Велики, а оваа титула останала до ден-денес. Папата Григориј Велики е познат како иницијатор на првата голема мисија преземена за христијанизација на Англија.
Дејност
Григориј Велики е познат по неговите пишани дела кои уживале голем углед во црковните кругови, а од нив најпознато е делото „Дијалози“ во кое ги изложил добродетелите и чудата на италијанските светители, поради кое во источното христијанство е познат и како '''св. Георгиј Двоеслов' (Дијалогист''). Исто така, тој го составил чинот на литургијата на претходно осветени дарови (Преждеосвештената литургија) која се служи во средите и петоците на Чесниот пост.
Европски стршлен
Европскиот стршлен (Vespa crabro) е најголемата еусоцијална оса, што живее во Европа. Исто така, тој е единствениот вистински стршлен (од родот стршлени) пронајден во Северна Америка, кој го донеле европските доселеници во 1800-ти години. Европскиот стршлен обично се смета за штетник од оние луѓе кои доаѓаат во контакт со него. Стршлените, како европскиот стршлен, се познати по тоа што изработуваат сложени гнезда налик на хартија од околните растителни материјали и други влакна. За разлика од повеќето други стршлени, при репродукција наместо да има контрола на матицата, како што се сметаше претходно, познато е дека работничките ги јадат или ги отстрануваат јајцата од другите работнички.
Овој вид може да боцне доколку е стапнат или фатен во рака, но генерално избегнува конфликт. Исто така го брани своето гнездо и може да биде агресивно околу изворите на храна. Европските стршлени се главно месојадни, и ловат големи инсекти како што се бубачки, оси, големи молци, водени коњчиња, и друго. Тие исто така се хранат со паднато овошје и други извори на храна што содржи шеќер.
Таксономија
Европскиот стршлен е вистински стршлен (од родот Vespa), група која се одликува како еусоцијална. Родот е потсемејство Vespinae, чии членови се познати по тоа што ја џвакаат храната за да ги нахранат своите млади, како и по тоа што џвакаат хартиени материјали за да си направат гнездо. Според неодамнешната филогенетска студија, нејзин најблизок роднина е Vespa dybowskii.
Подвидови
Неколкуте претпоставени подвидови на европскиот стршлен претежно се разликуваат по бојата:
Опис
Очите на европскиот стршлен се длабоко вовлечени и во форма на буквата „С“. Неговите крилја се црвеникаво-портокалови, додека стомакот е шарен со кафеава и жолта боја. Има влакна на градниот кош и стомакот, иако европскиот стршлен не е толку влакнест како повеќето пчели. Поради оваа боја и форма на абдоменот, европскиот стршлен честопати по грешка се меша со азискиот голем стршлен. Типична големина на масата за европскиот стршлен е мг. Работниците во просек се околу 25 милиметри долги, додека поголемите кралици може да достигнат до 35 милиметри. Ова е значително повеќе од осите (како на пример Vespula vulgaris), но помалку од азискиот голем стршлен. Женките се обично поголеми од машките единки и во големината и во масата. Сепак, машките единки на абдоменот имаат седум сегменти, додека женките имаат шест. Само женките имаат легалка (изменета за да образува боцка); машките единки не можат да боцнат. Антените кај машките се малку подолги, со тринаесет сегменти во споредба со дванаесет сегменти кај женките.
Гнезда
Поединци обично живеат во гнезда од хартија, кои се состојат од педикула (хартиен чешел однатре), плик и една влезна дупка однадвор. Материјалите како гранчиња и други расположливи извори на растенија, се кршат, се џвакаат и се обликуваат во гнездо од страна на работниците. Овие парчиња не се униформни по формата, но се залепени многу блиску. Бидејќи социјалните оси генерално претпочитаат да градат гнезда во мракот, обично се наоѓаат пликови кои ги опкружуваат гнездата за да ги направат темни, ако колонијата не може да лоцира темна пукнатина во која треба да се изгради.
Градба
Гнездото е составено од мешавина од хартија и пулпа, создадена од жени работници што ја џвакаат мртвата кора, дрвјата или растителните материи од околното опкружување и ја мешаат со нивната плунка. За да се изгради вистинскиот чешел, плунката се користи како цемент за да се соединат органските и неорганските материјали што се лесно достапни за колонијата. Овој цемент не само што го држи чешелот, туку го штити да не биде оштетен од вода. Обезбедува заштита за да се заштити колонијата од ветер или други сурови временски услови. Достапните материи, локацијата и количеството на плунка влијаат врз крајниот изглед на гнездото, па затоа се забележува голема варијација меѓу гнездата на европскиот стршлен.
Физички и хемиски состав
Минерали како титан, железо и циркониум најчесто се наоѓаат во почвата, и тие стануваат дел од sидовите на чешелот. Просечната сува тежина на гнездото е околу 80,87 грама. Ќелиите во чешелот се обично долги 8-9 милиметри и широки 4-5 милиметри. Анализата на составот на гнездата во северна Турција, на пример, открила кислород, јаглерод и азот како главни елементи, а се пронајдени траги на силициум, калциум, железо и калиум, и воопшто не се најдени траги од алуминиум, магнезиум или натриум, што докажува дека европскиот стршлен ја користи околната почва како извор во градењето на гнездо. Односот на фиброзен материјал со вистинската плунка влијае врз способноста на гнездото да апсорбира вода, односно, колку добро внатрешноста останува сува. Во гнездата што се изучувале во Турција, содржината на растителни влакна е 23%, со 77% плунка од стршлен. Оваа комбинација била најдобра за мала апсорпција на вода.
Распространетост
Како што подразбира името, европскиот стршлен потекнува од Евроазија. Гнездата историски ги имало од Јапонија до Велика Британија. Како и да е, Соусур објавил дека европскиот стршлен бил доведен во Северна Америка во средината на 19 век, каде што сега е добро утврден. Во 2010 година, единки на европски стршлен биле пронајдени појужно, како на пример во Гватемала. Неколкуте гнезда во Гватемала се сметале за неодамнешни, случајни, бидејќи тие биле првите што биле документирани.
Животен циклус
Европскиот стршлен претпочита да гради гнезда на темни места, обично шупливи стебла од дрво. Откако ќе си избере место, матицата лежи јајца во чешлите во внатрешноста на гнездото. Работниците ги фрлаат јајцата што не ги снесла нивната матица, а ваквото однесување се нарекува полициско работење. Врз основа на лабораториски податоци, просечната стапка на положување јајца е 2,31 јајца на ден. Сепак, во истото гнездо, стапката на изградба на ќелии била само 1,63 на ден.
Полициско работење
Многу малку работници положуваат јајца во здравите колонии на европскиот стршлен. Додека само кралиците се парат и создаваат оплодени женски јајца, работниците се способни за создавање на хаплодиплодни машки јајца. Работниците обично се машки потомци на други работници, а не машки потомци на матицата. Ова првично се сметало дека е предизвикано од феромонска контрола од страна на матицата. Сепак, новите докази покажале дека тоа не е случај. Работниците спроведуваат стерилитет едни на други во стратегија позната како полициско работење. Работниците или физички ги уништуваат работниците кои несат јајца или ги дискриминираат оние работници кои се обидуваат да положат јајца. Со ова се обезбедува само матицата да положува јајца, што се смета дека е во полза на организацијата и продуктивноста на целата колонија, како и за намалување на конфликтите.
Предупредувачко однесување
Социјалните хименоптерански видови обично комуницираат едни со други преку однесувањето или феромоните. Кај европскиот стршлен, типичен предупредувачки танц се изведува надвор од гнездото и се состои од постојано зуење, брзо влегување и излегување од гнездото и напад или приближување до целта на заради која се предупредува. Феромонот за предупредување се чува во внатрешните отровни торби и се излачува од нив. 2-метил-3-бутен-2-ол е главната компонента на феромонот што предизвикува европскиот стршлен да го изрази ова одбранбено однесување. Во овие отровни кеси се содржат и други пентаноли, но нивната примарна цел веројатно не е да ги предупреди другите стршлени дека опасноста е блиску, бидејќи овие хемикалии не предизвикуваат предупредувачко однесување.
Клептопаразитизам
Забележани се европски стршлени како крадат плен од пајаци, што може да се класифицира како клептопаразитизам. Ова однесување за првпат било документирано во 2011 година против жолт градинарски пајак, Argiope aurantia. Европскиот стршлен влетал во пајаковата мрежа, и се заплеткал. Стршленот го ослободил заробениот инсект (најверојатно оса) од мрежата на пајакот. Пајакот не го нападнал стршленот додека му го крадел пленот. Ваквото однесување е вообичаено за повеќето оси, кои ги менуваат своите техники на лов, особено откако ќе започне есента.
Европскиот стршлен исто така е забележан како ги напаѓа гнездата на осите Polistes nimpha.
Загрозени видови и правна заштита
Стравот од европскиот стршлен често доведува до уништување на гнездата, со што се намалува нивниот број, кои честопати се загрозени. За европските стршлени постои правна заштита во некои земји, како на пример во Германија, каде што убиството на европскиот стршлен или уништување на гнездо е нелегално од 1 јануари 1987 година, со парична казна до 50.000 евра.
Проблеми
Европските стршлени се месојадни и јадат многу видови на инсекти. Многу од овие инсекти се сметаат за градинарски штетници, што укажува на тоа дека стршленот е корисен за просечната градина или фарма. Сепак, тие се познати и како „јастреби“ за пчелите во близина на нивната кошница, кои потоа ги убиваат и ги јадат. Тие дури можат да ги убијат сите медоносни пчели во нивната кошница, ако колонијата на пчелите е премногу слаба од други причини за да се заштити. Поради ова остануваат помалку пчели за опрашување. Европските стршлени, исто така, имаат тенденција да ги грицкаат гранките, по што гранките умираат.
Песково
Песково или Песко — село во Егејска Македонија, Република Грција.
Без крај (филм од 1985)
Без крај (полски: Bez konca) - полски филм од 1985 година, во режија на Кшиштоф Кишловски, кој е и автор на сценариото, заедно со Кшиштоф Пјешевич. Главните улоги ги играат: Гразина Саполовска, Марија Пакулнис, Александер Бардини, Јежи Раѕивилович, Артур Барцис, Михал Бајор, Тадеуш Брадецки, Маржена Трибала итн.
Содржина
Дејството на филмот се случува во 1982 година и обработува две паралелни приказни: Урсула Зиро (ја игра Саполовска) останува вдовица по ненадејната смрт на нејзиниот сопруг, адвокатот Антек (го игра Раѕивилович). Таа е потресена од загубата на сопругот и се обидува да го заборави преку грижата за својот син, работејќи на преводот на Орвел, посетувајќи сеанси на хипноза, а еднаш води љубов со непознат странец. Меѓутоа, таа никако не може да се ослободи од спомените на Антек и често ѝ се причинува дека тој е присутен. Истовремено, неа ја посетува Јоана (ја игра Пакулнис) чиј сопруг Дарек (го игра Барцис) е затворен поради учество во синдикатот „Солидарност“, а негов адвокат бил Антек. Урсула го препорачува стариот адвокат Лабрадор (го игра Бардини), кој прифаќа да го брани Антек. Меѓутоа, Антек е тврдоглав и не прифаќа никаков компромис дури и по цена да биде осуден на затворска казна. Најпосле, Лабрадор успева да го убеди Антек да го запре штрајкот со глад и тој е осуден само на условна казна. При изрекувањето на пресудата, ниту Антек ниту Лабрадор не се радосни, зашто двајцата се чувствуваат како предавници на своите принципи. На крајот од филмот, Урсула не може повеќе да издржи без Антек и извршува самоубиство.
Врзан девизен курс
Таргетирањето на девизниот курс (англиски: exchange rate targeting) или врзувањето на девизниот курс (англиски: exchange rate peg) претставува стратегија на монетарната политика каде што централната банка ја одржува вредноста на домашната валута во однос на една или неколку странски валути. Во рамките на оваа стратегија, девизниот курс претставува посредна цел на монетарната политика, т.е. преку контролата врз девизниот курс, централната банка настојува да ја одржува стабилноста на цените.
Форми на таргетирање на девизниот курс
Наједноставна форма на таргетирање на девизниот курс е фиксниот девизен курс (fixed exchange rate), каде централната банка одредува фиксна вредност на домашната валута во однос на некоја странска валута. Притоа, централната банка го одржува така избраниот паритет или пак дозволува движење на девизниот курс само во многу тесни граници, на пример, 1% или 2% околу избраниот паритет. Во оваа форма на таргетирање на девизниот курс спаѓа и случајот кога вредноста на домашната валута е врзана за група странски валути, позната како кошница (basket). Друга форма на таргетирање на девизниот курс е т.н. ползечко врзување (crawling peg), каде што, одвреме-навреме, централната банка дозволува зголемување на девизниот курс за одреден процент. Понатаму, ако централната банка го фиксира девизниот курс, но дозволува негово слободно движење во одреден интервал околу паритетот (на пример, 5%, 10% или 15% под или над паритетот), тогаш станува збор за целни зони (target zones) или рамки (bands). Најпосле, во праксата често се применува одредена комбинација на одделните форми на врзување на девизниот курс, како што се ползечки рамки (crawling bands), каде што централната банка го фиксира девизниот курс, дозволува негово слободно движење во одреден интервал околу централниот паритет, при што одвреме-навреме го зголемува паритетот.
Таргетирањето на девизниот курс во праксата
Таргетирањето на девизниот курс, во една или друга форма, претставува многу применувана стратегија за водење на монетарната политика. Така, фиксните девизни курсеви како стратегија за борба против инфлацијата, за пр впат почнале да се применуваат во доцните 1970-ти, во земјите од Јужна Америка: Аргентина, Чиле и Уругвај. Исто така, како успешен пример се посочува употребата на оваа стратегија во стабилизационите програми на Израел од 1985 г., на Мексико (во периодот 1987-1994 г.), како и во земјите во транзиција, во 1990-тите. Притоа, во примената на таргетирањето на девизниот курс се забележани следниве емпириски регуларности: бавно опаѓање на стапката на инфлација, почетна експанзија на економската активност, проследен со подоцнежна рецесија, силна и постојана реална апрецијација на домашната валута, влошување на трговскиот биланс и на тековната сметка од билансот на плаќањата итн. Оттука, како последица на овие негативни последици од врзувањето на девизните курсеви, во поново време, тие забрзано се напуштаат и земјите преминуваат кон пофлексибилни девизни курсеви. На пример, во 1975 г., дури 87% од земјите во развој имале некој тип на врзани девизни курсеви, додека во 1996 г., тој процент се намалил на 50%.
Според ММФ, успешното спроведување на фиксниот девизен курс зависи од следниве услови во земјата: Оттука, оваа стратегија е особено привлечна за: малите земји чиј најголем трговски партнер е земјата на валутата-сидро, земјите во развој кои се одликуваат со висока инфлација и транзиционите економии со стремеж за членство во ЕУ.
Таргетирањето на девизниот курс во Македонија
Во Македонија, таргетирањето на девизниот курс беше формално воведено во октомври 1995 г., иако Народна банка на Република Македонија (НБРМ), уште во пролетта 1994 г., започна да го одржува во тесни граници курсот на денарот во однос на германската марка. Преку врзувањето на денарот за германската марка и за политиката на Бундесбанката, НБРМ упати јасен сигнал до јавноста дека е цврсто решена да се придржува кон дисциплинирана, неинфлаторна политика. Исто така, усвојувањето на оваа стратегија беше условено и од фактот дека Македонија е мала, отворена економија со високо учество на увозните фактори во производството. Најпосле, како дополнителен аргумент во прилог на фиксирањето на девизниот курс беше високиот степен на доларизација на економијата, т.е. раширената употреба на германската марка.
Стратегијата на таргетирање на девизниот курс се покажа како мошне делотворна во одржувањето на инфлацијата на ниско, едноцифрено ниво. Така, уште во првата година од примената на оваа стратегија (1996 г.), стапката на инфлација беше сведена на -0.6%. Исто така, во годините што следуваа, инфлацијата се одржуваше на ниско ниво. Во продолжение, оваа стратегија успеа да обезбеди и одржување на стабилен курс на денарот во однос на германската марка на нивото околу 27 денари за една марка до средината на 1997 година, т.е. околу 31 денар за една марка потоа. На 8 јули 1997 година била извршена девалвација на денарот, која претходно била побарана од генералниот директор на ММФ, Мишел Камдеси, за време на неговата посета на Македонија, во мај 1997 година. Стабилноста на курсот на денарот продолжи и по прифаќањето на еврото како номинално сидро.
Што се однесува до успешноста на таргетирањето на девизниот курс од аспект на реалните променливи, тука резултатите се измешани при што генерално не може да се даде позитивна оценка. Од една страна, уште во првата година на примената на таргетирањето на девизниот курс е забележан пресврт во движењето на производството, т.е. по неколку години рецесија, остварен е пораст на реалниот бруто-домашен производ. Ме|утоа, од друга страна, ниту оваа стратегија не успеа да даде позитивни резултати во поглед на невработеноста и надворешната нерамнотежа.
Извори
Régime de change
Денови на комедија
Денови на комедија ― меѓународен театарски фестивал на комедија во Куманово, Македонија. Фестивалот секоја година е одржуван во Центарот за култура „Трајко Прокопиев“. Учествуваат театри од Србија, Бугарија, Црна Гора и други земји.
Српски динар
Српски динар или само динар (ISO 4217: RSD, бројчен код 941) — официјална валута во Република Србија. Вредноста на еден динар е еквивалентна на вредноста на 100 пари.
Меѓународната ознака за динарот е RSD, а бројченот код 941.
На сегашните банкноти се прикажани портрети на луѓе поврзани со историјата на Србија и Народната банка на Србија, а на монетите се прикажани српските манастири.
Dolerus gonager
Опис
Главата, антените и градите се црни, крилата речиси стаклесто провидни, жилките и стигмата црни. Нозете се црни, а коленатa се жолтоцрвеникави. Абдоменот е црн. Обојувањето на телото кај мажјакот е слично како кај женската форма.
Ларвите достигнуваат должина до 19 мм. Се појавуваат во периодот мај до јули на житните растенија од родовите: Agrostis, Festuca и други.
Црква Св. Атанас (Усје)
'''Црква Св. Атанас''' — осамен наод од римското време во скопското село Усје, Општина Кисела Вода, на периферијата на градот Скопје. Наодот е во облик на надгробна база од бел мермер и со латински натпис, која до 1954 г. се користела во старата селска црква „Св. Атанас“ како чесна трпеза, пред нејзиното обновување во денешниот објект. Не се знае од каде потекнува ниту кога е однесена од црквата.
Dolerus gonager
Опис
Возрасните единки достигнуваат должина од 8-9 мм.
Црква Св. Атанас (Усје)
Наодот се чува во Куршумли-ан во Скопје, каде е сместен лапидариумот на Музејот на Македонија.
Dolerus gonager
Живеалиште
Географската распространетост на овој вид оса е низ цела Европа, Кавказ и Турција. Во Македонија видот се среќава во: Скопје, Маврово, село Сретково и Пониква..
Беит Хакерем
Баит Хакерем (хебрејски :בית הכרם) е населба која се наоѓа во западен Ерусалим, Израел. Североисточно се наоѓа Кирјат Моше, јужно херцелската гора, ерусалимската гора на запад.
Старецот и морето
„Старецот и морето“ — роман на американскиот писател Ернест Хемингвеј, напишан во 1951 г. на Куба, а објавен една година подоцна. Ова е последниот роман објавен од страна на Хемингвеј додека тој бил жив. Се смета за едно од неговите најпознати дела, во кое се раскажува за борбата на старецот Сантјаго со големата риба марлин, која ја лови надвор од патеката на Голфската струја.
Краток осврт
Дејството во овој краток роман се одвива три дена, каде што старецот Сантјаго рибари на отворено море и има намера да улови голема риба. Старецот сам во морските далечини успева да ја фати рибата, што за него како и за секој друг риболовец претставувало животна преокупација. Во почетокот, по затегнувањето на конецот на јадицата, тој почувствувал дека уловил нешто необично и е свесен дека ќе претстои голема борба. Тој имал желба и потреба барем еднаш да ја види рибата, за да знае со каков противник ќе си има работа и каква тактика ќе мора да примени. Но рибата долго останува во морските длабочини и со својата сила му задава големи тешкотии на старецот. Тој сета своја физичка сила и умствена напнатост морал да ја концентрира врз оптегнувањето на конецот и на движењето на рибата. Секое мало невнимание би можело да ѝ даде можност на рибата да се откачи и со тоа сите надежи да бидат залудни. Сам, изложен на суровоста на океанот и жештината на сонцето, тој ги собира сите сили за да ја победи големата риба. И кога успева да ја совлада рибата, се појавува несовладлива опасност - доаѓаат ајкулите и му ја јадат рибата. Останува само костурот од рибата. Но старецот е задоволен што во борбата со големата и силна риба тој победува. И така влечејќи го костурот по чунот тој се враќа во пристаништето како победник. Рибарите во пристаништето се изненадени како успеал старецот да улови толкава риба. Тие се свесни дека тоа било негова победа.
Значење за светската литература
Романот „Старецот и морето“ иако по обем најкраток, му донесе најмногу слава и тој беше поводот Хемингвеј во 1954 г. да го добие највисокото светско признание од областа на литературата, Нобеловата награда. Освен со Нобелова, Хемингвеј се закити и со Пулицеровата награда за литература во 1953 г. Појавувањето на овој роман целата критичка и читачка публика го оцени како ремек-дело на Хемингвеј. Со оваа новела авторот сака да ја истакне големината на човекот и да каже дека не постои сила поголема од човекот. Природната стихија може да му нанесе болка и зло на човека, но не може да го победи. Идејата на Хемингвеј е да покаже каква сила претставува човековото суштество и со какви се суровости мора тој да се бори во животот за зачувување на својата егзистенција. Значи, човекот е најсилното суштество во природата и тој секогаш успева да ја победи.
ПУ „Гоце Делчев“ - Горобинци
Основно училиште „Гоце Делчев“ (официјално: Подрачно основно општинско училиште „Гоце Делчев“ - Горобинци; скратено: ПООУ „Гоце Делчев“) — подрачно основно училиште во селото Горобинци. Училиштето се наоѓа во самото село Горобинци.
Училиштето е именувано по македонскиот револуционер Гоце Делчев.
Местоположба
Објектот на училиштето се наоѓа на сретселото.
Настава
Во училиштето наставата се изведува на македонски наставен јазик.
Во училиштето се изведува настава во една смена со 5 паралелки за одделенска настава и 4 паралелки за предметна настава.
ПФК Лудогорец Разград
ПФК Лудогорец Разград е бугарски професионален фудбалски клуб со седиште во градот Разград, Клубот е основан во 1945 година и моментално се натпреварува во А фудбалската група на Бугарија.
Клубот е четирикратен првак на Бугарија, откако ја освоил титулата во последните четири изданија на бугарското првенство (2011-2012, 2012-2013, 2013-2014 и 2014-2015). Покрај тоа, Лудогорец по двапати ги освојувал трофеите во купот и суперкупот на својата земја. Во сезоната 2014-2015 Лудогорец за првпат во својата историја играл во групната фаза од Лигата на шампионите, но завршиле како последни во групата со Реал Мадрид, Базел и Ливерпул.
Традиционалните бои на клубот се зелена и бела. Својте домашни натпревари Лудогорец ги игра на стадионот Лудогорец Арена, кој има капацитет од 12.500 седечки места.
Историја
Лудогорец е основан во 1945 година. Во сезоната 1961-1962 за првпат влегува во втората лига. Во првите 65 години клубот воглавно се натпреварувал во втората и третата лига, а во деведесеттите години на 20 век бил познат под името Антибиотик. Во 2001 година клубот се распаднал и престанал да постои.
Иницијатори за повторното создавање на клубот биле Александар Александров и Владимир Димитров па така новиот фудбалски клуб бил основан на 18 јуни 2001 година под името Лудогорие. Клубот започнал да се натреварува од најниското ниво на бугарскиот фудбал. Во 2002 година го промениле името во Разград 2000 после соединувањето со истоимениот младински клуб. Разград без проблеми ја освојувал својата групата, но немал финансиски средства да мине во повисок ранг на натпреварување. Сепак во сезоната 2005-2006, Лудогорец повторно бил прв и е примен во Североисточната В група - третата лига по ранг во Бугарија.
Во сезоната 2009-2010 екипата изборила промоција во Б група - второто ниво на фудбалската пирамида, а во 2010 година добиле лиценца за да ја преземат историјата од распаднатиот клуб Лудогорец Разград. Во јули 2010 година, за тренер бил назначен Ивајло Петев. Во септември истата година Лудогорец го купува стопанственикот Кирил Домусчиев со намера да го му помогне на клубот да избори промоција во Првата лига. На 28 мај, 2011, тоа се остварило и Лудогорец за првпат се пласирал во највисокиот ранг на бугарскиот фудбал, откако ја освоиле титулата во Б група.
Првата сезона во А група Лудогорец ја започнал со неколку многу квалитетни засилувања, па така првиот пораз го претрпеле дури во 10. коло, кога загубиле од Литекс со 2-1. Во 15. коло одиграле 2-2 во Софија против ЦСКА, надоместувајќи негатива од два гола во последните пет минути од двобојот, а со тој натпревар завршил првиот дел од сезоната по кој Лудогорец бил на првото место. После три пораз по ред во пролетниот дел од сезоната го загубиле водствот на табелата. Меѓутоа, со победата од 1-0 во последното коло од првенството над директниот конкурент за титулата ЦСКА Софија, Лудогорец станал шампион со 70 освоени бодови еден повеќе од ЦСКА. Победеносниот гол за првата шампионска титула го постигнал Мирослав Иванов. Најдобрата сезона во историјата на клубот завршила со освојувањето на купот по победата над Локомотив Пловдив со 2-1.
Во август 2012, Лудогорец го освоил и суперкупот повторно победувајќи го Локомотив Пловдив и така станал првиот клуб во историјата на бугарскиот фудбал кој во својата прва сезона во највисокиот ранг на натпреварување освоил три трофеја. Исто така тоа е првиот клуб мадвор од главниот град и вкупно третиот клуб во Бугарија заедно со Левски и ЦСКА, коишто успеал да освои домашна тројна круна. Своето деби во европските натпреварувања го направил во 2. коло од квалификациите за Лигата на шампионите во сезоната 2012-2013 против Динамо Загреб. Во првиот натпревар било 1-1, а во вториот загубиле со гол во 98-мата минита со 3-2.
Најголемиот успех клубот го направил со пласманот во групната фаза од Лигата на шампионите во сезоната 2014-2015, откако во плејофот на пенали биле подобри од Стеауа. По извлакувањето на ждрепката, Лудогорец се нашол во групата Б задно со бранителот на титулата Реал Мадрид, Базел и Ливерпул. Лудогорец завршил на последното место со 4 освоени бода, со победата над Базел и ремито 2-2 против Ливерпул двата на домашен домашен терен.
Стадион
Својте домашни натпревари Лудогорец ги игра на стадионот Лудогорец Арена кој има капацитет од 12.500 седишта. Стадионот бил отворен во септември 2011 година.
Бои, дресови, спонзори и маскота
Боите на клубот се зелената и белата.
Светско првенство во водени спортови 2011
ФИНА го објави Шангај како домаќин на 24 март 2007, пред финалистот Доха, Катар.
Скокови во вода
Програмата за скокови во вода се состои од 10 натпреварувања (5 во машка и 5 во женска конкуренција). Скокањето ќе се одржи во Ориенталниот Спортски Центар Шангај од 16-24 јули.
На првиот ден од натпреварувањата на 16 јули, домаќинот Кина го освои својот прв медал во натпреварот во синхорнизирани скокови во вода за жени од 3м. Дуото Ву Минксиа и Хе Зи имаа скор од 356.40 и победија со повеќе од 40 бода разлика пред Канаѓанките Емили Хејманс и Џенифер Абел. На вториот ден од натпреварите, Кинескотот дуо Куи Бо и Хуо Лианг освоија злато во синхорнизирани скокови во вода за мажи од 10м со скор од 480.03. На третиор ден од натпреварите, беа одржани две финалиња. Во скокови во вода за мажи од 1м, Кина продолжи со силниот перформанс со 1-2 победа, со тоа што Ли Шиксин освои злато, а Хе Мин освои сребро. Во синхорнизирани скокови во вода за жени од 10м, Кинеското дуо Ванг Хао и Чен Руолин освоија злато со скор од 362.58 бода. На четвртиот ден од натпреварувањето, беа одржани 2 финалиња и Кина ја продолжи ддоминацијата, во скокови во вода за жени од 1м, Кина освои 1-2 победа со тоа што Ши тингмао освои злато, а Ванг Хан освои сребро. Во In the синхорнизирани скокови во вода за машка од 3м, Кинеското дуо Квин Каи и Луо Јутонг освоија злато со скор од 463.98. На петтиот ден од натпреварувањата, Кина победи во скокови во вода за жени од 10м, со тоа што Чен Руолин освои злато и Ху Јадан освои сребро. На шестиот ден од натпреварувањата, Кина освои злато во скокови во вода за мажи од 3м. Сепак, ова беше прв поединечен настан во скокови во вода во кој Кина не освои 1-2 победа, со тоа што Рускиот скокач Иљја Захаров освои сребро. На седмиот ден од натпреварувањата, Кина освои злато во скокови во вода за жени од 3м, така што Ву Минскиа освои злато, а Хе Зи освои сребро. На осмиот и последен ден од натпреварите, Кина освои злато во скокови во вода за мажи од 10м. Со победата на ова натпрварување, Кина ги освои сите можни златни медали во скокови во вода.
Пливање на отворено
Во категоријата пливање на отворено ќе има 7 натпреварувања (3 во машка, 3 во женска, и 1 во тимска конкуренција). Пливањето на отворено ќе се одржи на Плажата во Џинстан од 19-23 јули.
На првиот ден од натпреварувања на 19 јули, Британската пливачка Кери-Ан Пејн го освои првото злато во далечинско пливање во 10км за жени. Во вториот ден од натпреварувањата, Крчкиот пливач Спиридон Гианиотис освои злато во 10км за мажи, завршувајќи пред Германскиот пливач Томас Лурц. На третиот ден од натпреварувањата, Американската тројка Ендрју Гемел, Ешли Твичел и Син Рајан го освоија златото во 5 км тимски со време од 57:00.6. На четвртиот ден од натпреварите, беа одржани 2 натпревари, 5км за жени и мажи. Во 5км за жени, Швајцарската пливачка Сван Оберсон освои злато со време од 1:00:39.7. Во 5км за мажи, Германскиот пливач Томас Лурц освои злато со време од 56:16.2. На петтиот и последен ден од натпреварите, беа одржани 2 натпревари, 25км за мажи и жени. Во 25км за мажи, Бугаринот Петар Стојчев освои злато со време од 5:10:39.8. Во 25км за жени, Бразилката Ана Марсело Куња освои злато со време од 5:29:22.9.
Пливање
Натпреварувањата во пливање ќе се одржат во долг базен (50 м) и ќе има 40 натпреварувања (20 за мажи, 20 за жени; 17 поединечни натпреварувања и 3 штафети за секој пол). Натпреварувањата ќе се одржат во Ориенталниот Спортски Центар Шангај од 24-31 јули. САД беше прва во табелата со медали со шеснаесет злата. Вкупно два светски рекоди беа поставени во пливачките дисциплини.
Американецот Рајан Лохте освои најмногу златни медали кај мажите со пет и беше назначен за најдобар машки пливач на првенството. Американката Ребека Сони освои вкупно три злата и една бронза и беше избрана за најдобар женски пливач на првенството. Американецот Мајкл Фелпс осви најмногу медал на шампиоантот со седум (четири злата, две сребра и една бронза).
Ден 1
На првиот ден од натпреварувањата на 24 јули, четири натпревари се одржаа, 400м краул и штафета 4х100м краул за мажи и жени. Во 400м краул за жени, Италијанската пливачка Федерика Пелегрини ја победи конкуренцијата со 4:01.97 и со предност пред Британската пливачка Ребека Алдригтон. Во 400м краул за мажи, Корејскиот пливач Парк Тае-Хван го освои златото со време од 3:42.04 и секунда предност пред второпласираниот Сун Јанг. После натпреварите во 400м краул следеа натпреварите во штафета 4х100м за жени и мажи. Во штафета 4х100м за жени, Холандија заврши пред САД со 3:33.96 спрема 3:34.47. Главно поради времето на 100м на Фемке Химскерк од 52.46, со што Холанѓанките ги надминаа Американките во последната штафета. Потоа во штафета 4х100м за мажи, Австралија освои злато со време од 3:11.00. Најзаслужен кај Австралијците беше Џејмс Магнусен со неверојатно време од 47.49. Американецот Мајкл Фелпс (чиј тим заврши трет) имаше втор најдобар старт од 48.08. После трката, Фелпс рече за Магнусен, “Тој е талентиран, тој е млад. Јас мислам дека тоа ќе донесе возбуда во овој спорт и ќе додаде нешто за штафетата, тоа е сигурно“. Ниту светски ниту првенствен рекорд не беше соборен во овој ден.
Ден 2
На вториот ден од натпреварувањата на 25 јули, беа одржани четири финалиња. 100м делфин за жени, 500м делфин за жени, 200м поединечно мешано за жени и 100м градно за мажи. Во првото финале од денот 2, Американката Дана Волмер освои злато во 100м делфин за жени, откако имаше најдобро време и во прелиминациите и полуфиналето. Победничкото време на Волмер од 56.87 беше побавно од нејзиното полуфинално време од 56.47, но сепак беше доволно за злато. Во 50м делфин за мажи, Бразилецот Цезар Сиело, кој само што му беше дозволено да се учествува откако падна на допинг тестот, победувајќи со време од 23.10. Сиело беше многу емоционален после трката. После тоа тој рече, “Овај златен медал има различно чувство од другите. Овај е најтешкиот во мојот живот.“ Во 200м поединечно мешано за жени, 15-годишната Кинезинка Је Шивен освои злато со време од 2:08.90 за да и го донесе на Кина првото злато во ова натпреварување. После 150м, Је беше петта, но после помина 50 метри за 29.42 за да избие пред Американката Аријана Кукорс и Австралијанката Алисиај Кутс за победата. Во 100м градно за мажи Норвежанецот Александер Дале Оеносвои злато со време од 58.71. После трката, тој покажа на Норвешкото знаме на неговата пливачка капа по повод на Нападите на Норвешка во 2011. Ниту светски ниту првенствен рекорд не беше соборен во овој ден.
Ден 3
На третиот ден од натпреварувањата на 26 јули, беа одржани пет финалиња, 200м краул за мажи, 100 грбно за жени, 1500м краул за жени, 100м грбно за мажи и 100м градно за жени. во првото финале од денот 3, во 200м краул за мажи, Американецот Рајан Лохте освои злато со 1:44.44. Другарот Американец Мајкл Фелпс освои сребро со време од 1:44.79, негово второ последователно сребро во оваа дисциплина на Светските Првенства во водени спротови. Во 100м грбно за жени, Кинезинката Зао Јинг освои злато си време од 59.05, само со 1/100 од секундата предност пред Анастасија Зуева. Во 1500м краул за жени, Данката Лоте Фрис осво излато со 15:55.60, подобрувајќи се од второ место во ова натпреварување пред две години. Во 100м грбно за мажи, Французите Камил Лакурт и Џереми Стравиус има исто време 52.76 злато. Во 100м градно за жени, Американката Ребека Сони доминираше и победи со време од 1:05.05, преку една секунда пред второпласираната Лејзел Џонс. Ниту светски ниту првенствен рекорд не беше соборен во овој ден.
Ден 4
На четвртиот ден од натпреварувањата на 27 јули, беа одрѓани четири финналиња, 200м делфин за мажи, 200м краул за жени, 800м краул за мажи, 50м градно за мажи. Во првото финале од денот четири, во 200м делфин за мажи, Американецот Мајкл Фелпс освои злато со време од 1:53.34, станувајќи првиот пливач кој освои пет златни медали воедн дисциплина на Светските Првенства.. Во 200м краул за жени, Италијанката Федерика Пелегрини го освои второто злато на ова првенство и успешно ја одбрани титуалата од 2009. Во 800м краул за мажи, Кинезот Сун Јанг го освои првото негово светско злато со време од 7:38.57. Во 50м градно за мажи, Бразилецот Фелипе Франк Силва освiо излато со време од 27.01. Сепак, не помина се без контроверзии, затоа шт овидеата покажуваат дека Силва изведил нелегален делфин отскок на крајот од трката. иту светски ниту првенствен рекорд не беше соборен во овој ден.
Ден 6
На петтиот ден од натпреварвуањата, беа одржани пет финалиња, 100м краул за жени, 200м грбно за мажи, 200м градно за жени, 200м градно за мажи и 4×200м краул штафета за мажи. Во првото финале од денот шест, во 100м краул за жени, Данката Жанет Отесен и Белорусинката Александра Херасименија беа изедначени за златниот медал со време од 53.46. За Отесен и Херасименија ова е прва поединечна светска титула за нив. Во 200м грбно за мажи, Американецот Рајан Лохте продолжи со неговиот одличен перформанс со победничко време од 1:52.96. Јапонецот Рјосуке Ирие заврши втор со време 1:54.11. Во 200м градно за жени, Американката Ребека Сони го освои нејзиниот втор златен медал на првенството со време од 2:21.47, што беше побавно од нејзиното полуфинално време од 2:21.03, но сепак комфортно пред Русинката Јулија Ефимова која заврши втора со време од 2:22.22. Во 200м градно за мажи, Унгарецот Даниел Ѓурта успешно ја одбрани титулата од 2009 со време од 2:08.41. За време на трката Јапонецот Косуке Китаџима водеше цело време и на 150м водеше пред Ѓурта со 1:34.22 спрема 1:34.71. Но сепак, Гјурта супериорно се врати во последните 50 мети и го помина Китаџима за победа. Китаџима заврши втор со време од 2:08.63. Во последното натпреварување од денот шест, во 4×200м краул штафета за мажи, Американскиот тим, составен од Мајкл Фелпс, Питер Вандеркај, Рики Беренс, и Рајан Лохте освои злато со време од 7:02.67. На 600м, Американскиот тим заостануваше зад Франција со 5:18.11 спрема 5:17.46. Но сепак, Лохте имаше време од 1:44.56 за победа на Американците. Последната замена за Франција, Фабиен Гилот не можеше да се продолжи со Лохте и оствари време од 1:47.35. Конечното време на Франција беше 7:04.81. Забележливо, Кина заврши трета со време од 7:05.67, ова е прв медал во оваа дисциплина за Кина. Ниту светски ниту првенствен рекорд не беше соборен во овој ден.